32011D0299
L 136/65
SLUŽBENI LIST EUROPSKE UNIJE
23.05.2011.
ODLUKA VIJEĆA 2011/299/ZVSP
od 23. svibnja 2011.
o izmjeni Odluke 2010/413/ZVSP o mjerama ograničavanja protiv Irana
VIJEĆE EUROPSKE UNIJE,
uzimajući u obzir Ugovor o osnivanju Europske unije, a posebno njegov članak 29.,
budući da:
(1)
Vijeće je 26. srpnja 2010. donijelo Odluku 2010/413/ZVSP o mjerama ograničavanja protiv Irana i o stavljanju izvan snage Zajedničkog stajališta 2007/140/ZVSP (1).
(2)
Na popis osoba i subjekata za koje važe mjere ograničavanja navedene u Prilogu II. Odluci 2010/413/ZVSP trebalo bi uvrstiti dodatne osobe i subjekte.
(3)
Trebalo bi izmijeniti unose za određene osobe i subjekte uključene u Prilog II. Odluci 2010/413/ZVSP.
(4)
Za g. Alija Akbara Salehija trebalo bi privremeno odgoditi primjenu ograničenja za putovanja.
(5)
U skladu s tim, trebalo bi izmijeniti Odluku 2010/413/ZVSP,
DONIJELO JE OVU ODLUKU:
Članak 1.
Članku 26. Odluke 2010/413/ZVSP dodaje se sljedeći stavak:
„4. Mjere iz članka 19. stavka 1. točke b, u mjeri u kojoj se odnose na g. Alija Akbara Salehija, suspendiraju se.”
Članak 2.
Na popis iz Priloga II. Odluci 2010/413/ZVSP dodaju se osobe i subjekti navedeni u Prilogu I. ovoj Odluci.
Članak 3.
U Prilogu II. Odluci 2010/413/ZVSP unose se sljedeće osobe i subjekti:
1.
G. Ali Akbar Salehi;
2.
Iran Centrifuge Technology Company (tj. TSA ili TESA);
3.
Ministarstvo obrane i logistike oružanih snaga (Ministry of Defence and Support for Armed Force Logistics (MODAFL);
4.
Istraživački institut za nuklearnu znanost i tehnologiju (Research Institute of Nuclear Science and Technology ili Nuclear Science and Technology Research Institute),
zamjenjuju se unosima navedenima u Prilogu II. ovoj Odluci.
Članak 4.
Ova Odluka stupa na snagu na dan donošenja.
Sastavljeno u Bruxellesu 23. svibnja 2011.